**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

Ügyiratszám: TPH/1755-2/2021.

**104/2021.**

**HATÁROZAT**

**- veszélyhelyzetben átruházott hatáskörben meghozott döntésről -**

**dr. Bodnár Zoltán Tiszavasvári, Vasvári P. u. 92. sz. alatti lakos szolgalmi jog biztosítása iránti kérelméről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. **Elutasítom** dr. Bodnár Zoltán Tiszavasvári, Vasvári P. u. 92. sz. alatti lakos szolgalmi jog bejegyzésére vonatkozó kérelmét.
2. Döntök arról, hogy az Önkormányzat **nem biztosít** dr. Bodnár Zoltán részére **átjárást** a tiszavasvári 0371/17 hrsz-ú, kivett udvar megnevezésű 1433 m2 nagyságú önkormányzati ingatlanon, tekintettel arra, hogy az ingatlan a „TOP-1.1.1-15-SB1-2016-00005 sz. Iparterület kialakítása Tiszavasváriban” című pályázat keretében iparterületként lesz hasznosítva, illetve bekerítésre kerül.
3. Döntésemről tájékoztatom a kérelmezőt.

**INDOKOLÁS**

Dr. Bodnár Zoltán Tiszavasvári, Vasvári P. u. 92. sz. alatti lakos átjárási szolgalmi jog biztosítására kérelmet nyújtott be az Önkormányzathoz.

Dr. Bodnár Zoltán tulajdonában lévő ingatlan hátsó telekhatára, illetve az általa ott létesített kapu az Önkormányzat tulajdonában lévő ingatlannal szomszédos, mely jelenleg egy füves, hasznosítatlan terület.

A kérelmező leírta, hogy évek óta közlekedik az önkormányzati területen, mivel az ingatlanáról nagyméretű utánfutójával – a könnyebb kiállás miatt – nem a Vasvári P. utca felőli kapuján, hanem a hátsó kapun áll ki, és az önkormányzati területen keresztül megy a Vasvári P. utcára.

Az érintett ingatlan a „TOP-1.1.1-15-SB1-2016-00005 sz. Iparterület kialakítása Tiszavasváriban” című pályázat keretében megosztásra került, és 0371/17 hrsz-on lett átvezetve az ingatlan-nyilvántartásban. Az Önkormányzat az ingatlant az elkövetkezendő években iparterületként kívánja hasznosítani. Erre tekintettel az ingatlan bekerítésre kerül, azon átjárás nem lesz lehetséges.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2021. április 29.

**Szőke Zoltán**

**polgármester**